NaiveNeuron/SloPal huggingface dataset:
Kolíková, Mária, ministerka spravodlivosti SR (2021-05-14):
Ďakujem veľmi pekne, pán predsedajúci. Pán predseda, pani poslankyne, páni poslanci, no ja som pripravená prísť s ambicióznym návrhom na kolúznu väzbu. Ale musíme zmeniť proces. Ešte raz. Nemôžte len tak vytrhnúť a teraz si povedať, chceme to mať inak. Musíme zmeniť trestný proces a ja na tom robím. To sa nedá urobiť zo dňa na deň. To sú vážne veci. To je jedna vec. Druhá vec. Nie je pravda, nie je pravda, že by sa niekto správal vo väzbe k ľuďom, ktorí sú vo väzbe alebo vo výkone trestu, spôsobom, ktorý je nehumánny. Ak sa také niečo stane, je to trestný čin. Treba k tomu podať oznámenie, tie veci fungujú, proces funguje. Neviem, čo ste si tu všetko včera porozprávali v rámci rozpravy, ale dajte mi riadny podnet a ja ho prešetrím. Viete, ako ľudia vedia všeličo napísať. Popísalo sa kadečo aj ohľadom zatiaľ na základe všetkých skutočností samovraždy v tom čase obvineného generála Lučanského a tieto všetky dezinformácie niekto má potrebu využívať, zneužívať, šíriť. Asi má nejaký na to vážny dôvod. Asi ten dôvod bude ten, že sa niekto bojí, že sa tam dostane. Tak, prosím vás, nesadnime na tento lep. Tak ste tu poslanci, poslankyne Národnej rady Slovenskej republiky, ide nám o to, aby právna úprava platila pre všetkých, či sú dobré časy, alebo zlé časy. A ja vám hovorím, že takýmto spôsobom upraviť kolúznu väzbu je nezodpovedné. Môžme byť ambiciózni, ale musíme zmeniť celý Trestný poriadok. To sa nedá urobil zo dňa na deň. Takže, pani poslankyne, keď ste mi hovorili, že prišiel nejaký podnet, áno, ja som to povedala, že podnet mám, ale na to, aby som mohla ambiciózne zmeniť kolúznu väzbu, musím zmeniť Trestný poriadok. A na tom pracujem. To nie je vec zo dňa na deň. To je proste vážna vec, aby som zmenila a nastavila celý proces, ktorý je pred tým, ako vec príde na súd, ako je podaná obžaloba. Vážne máme veľmi ambiciózne plány, čo sa dá všetko spraviť, aby to bolo jednoduché pre vyšetrovateľa... (Prerušenie vystúpenia predsedajúcim.)
Glváč, Martin, podpredseda NR SR (2018-02-14):
Pani poslankyňa, poprosím. Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Dvaja poslanci. Končím možnosť prihlásiť sa. Nech sa páči.
Bernaťák, Tibor, poslanec NR SR (2016-09-07):
Ešte chvíľočku, lebo tu zostala hlasovacia karta. (Spravodajca odišiel s kartou od rečníckeho pultu.)
S. Becík, minister pôdohospodárstva SR: (2009-09-11):
Chcem vám všetkým poďakovať za aktívny prístup pri prerokovaní vládneho návrhu zákona a konštruktívne pripomienky, ktoré ešte vylepšili predkladaný návrh. Vzhľadom na potrebu zavedenia navrhovaného zákona do praxe dovoľujem si vás požiadať o jeho prerokovanie a schválenie. Ďakujem za slovo.
Figeľ, Ján, podpredseda NR SR (2015-05-13):
Nech sa páči, Anton Martvoň.
Aštaryová, Zuzana, poslankyňa NR SR (2011-12-08):
Schváliť.
Krajčír, Ľuboš, poslanec NR SR (2020-07-23):
Pán kolega, vravel ste, že sa hanbíte, tak ja vám poviem, že tiež sa hanbím, ale za niečo úplne iné. Ja sa hanbím za to, že ste mali možnosť 12, za 12 rokov niekam posunúť túto krajinu a jediné, čo ste spravili, ste ju odovzdali oligarchom, ktorí ju naozaj len tunelovali. Kočner, Bödör, Široký, Brhel, Výboh, talianska mafia, Kičura, ja neviem, či mám pokračovať, lebo to by sme naozaj tu boli možno až do soboty. Expremiér – alkoholik. To sa vám páčilo, za to ste sa nehanbili? To bolo v poriadku? To, čo sa tu dnes idete tváriť, tuto HLAS SMER-u, to je, ako keď, pán Galis by možno vedel, hráči hrajú futbal, okradneme divákov, zmeníme dresy a potom sa budeme tváriť, že sme nové nejaké družstvo, hej? Ja sa hanbím a veľmi sa hanbím. (Reakcie z pléna.)
Osuský, Peter, poslanec NR SR (2020-06-10):
Ďakujem diskutujúcim. Kolega Baránik, povedal si kus pravdy. Na Slovensku to bolo známe pod všeobecným postojom z gardy do strany. V Hlinkovej garde som síce bol a bol som tam len nasadený rodnou stranou. Tieto totality majú mnoho spoločného a jedným z prvých aktov nastupujúcej hnedej totality bolo zrušenie politických strán. Presne tak, aj keď formálne na semeno si zopár nechali, urobili to isté komunisti. Bola to rovnaká chátra a rovnaký myšlienkový poklad, z ktorého vychádzali, takže takto to bolo. Kolega Kotleba, viete, ten štát, ktorý milujete, vyhlásil vojnu Spojeným štátom, ak sa nepamätáte. Takže bombardovanie Apollky ako rafinérie pracujúcej pre prospech Wehrmachtu bolo štandardným vojenským aktom, neposýpali Bratislavu fosforovými bombami, hoci mohli. Tak toľko len na margo, čo budeme učiť budúce generácie. Ďakujem kolegovi Šefčíkovi. Bolo mi cťou sedieť štyri roky vedľa Jána Langoša a budeme hľadieť, aby i ústav sa vrátil opäť pevne na postať, ktorú Ján Langoš ústavu zanechal. A presne tak, ako povedal Ondro Dostál, tá blízkosť myšlienková sa priam personifikuje v dvojici Lacko – Bobák. Každý vychádza z inej postate, ale v konečnom dôsledku sú to tí, ktorí totalitu nelikvidujú, ale skôr bránia.
Holeva, Viliam, poslanec NR SR (2012-10-26):
Hlásim sa ako prvý do rozpravy.
Grendel, Gábor, podpredseda NR SR (2022-05-25):
Ešte pán poslanec Takáč.
Macháčková, Katarína, poslankyňa NR SR (2019-09-18):
Pán poslanec, nemôžem súhlasiť s tým, že ja som nič neurobila. Práve naopak, ja si myslím, že... (Reakcia z pléna.) Prosím? Takže ja myslím, že každý, kto situáciu pozná, vie, že som urobila. V tomto pravdu teda určite nemáte.
Blanár, Juraj, poslanec NR SR (2020-05-12):
Ďakujem, pán predseda, mám dva procedurálne návrhy. Ctená Národná rada, chcel by som v mene poslaneckého klubu SMER – sociálna demokracia predložiť procedurálny návrh, ktorým Národná rada Slovenskej republiky žiada vládu Slovenskej republiky o predloženie správy o vyhodnotení opatrení proti šíreniu vírusu COVID-19 počas ostatných veľkonočných sviatkov na budúcu schôdzu. Ako odôvodnenie uvádzam, že v súvislosti s týmito opatreniami boli vykonávané aj rôzne dotazníky, sledovanie pohybu občanov, a preto poslanci Národnej rady by sa radi zoznámili s týmito výsledkami. Druhý procedurálny návrh. Národná rada Slovenskej republiky žiada vládu Slovenskej republiky o predloženie informácie o monitorovaní občanov prostredníctvom mobilných dát Úradom verejného zdravotníctva počas koronakrízy na základe novelizácie telekomunikačného zákona. Termín je budúca schôdza, rovnako, keďže SMER – sociálna demokracia dala aj podnet na Ústavný súd, že toto je v rozpore so základnými právami, ľudskými, aj s Ústavou Slovenskej republiky a ešte zatiaľ nerozhodol Ústavný súd, preto chceme vedieť, ako sa tieto mobilné dáta dovtedy využívajú. Ďakujem pekne.
Baška, Jaroslav, poslanec NR SR (2016-05-18):
Ďakujem veľmi pekne za slovo. Pán poslanec, správne si sa vyjadril vo svojom vystúpení, keď si porovnával starostov, primátorov, županov s ďalšími ľuďmi, ktorí by tiež asi nepatrili do parlamentu podľa tejto navrhovanej ústavnej novely zákona. A presne tak, to by potom poslancom Národnej rady nemohol byť pomaly nikto. Dokonca dnes v niektorých vystúpeniach zaznelo to, že ako keby boli starostovia tí, ktorí sú najviac skorumpovaní za to a potrestaní za to, že sedia v parlamente, že boli voličmi zvolení, zvolení aj do Národnej rady Slovenskej republiky. Ja si pamätám v tom volebnom období 2002 – 2006, počas druhej Dzurindovej vlády, a bolo to v médiách a priznali to aj niektorí opoziční poslanci, vtedajší koaliční, že v parlamente sa korumpovalo, že sa korumpovali niektorí poslanci, aby vôbec tá vláda dokončila a skončila to svoje druhé vládnutie. A poviem vám, že neboli to starostovia, neboli to primátori, o ktorých sa hovorilo, že boli nejakým spôsobom korumpovaní. Ja si nejakým spôsobom vyprosujem to, čo tu aj dnes zaznelo, že sú potrestaní tí starostovia, primátori, župani, ktorí sú zvolení aj za poslancov Národnej rady a že sú nejakým spôsobom korumpovaní. Vôbec to nie je tak. Ja som veľmi rád, že takíto ľudia, ktorí sú zvolení v samospráve, či už v územnej, alebo miestnej samospráve, že sú zvolení aj za poslancov Národnej rady Slovenskej republiky, pretože tie skúsenosti, ktoré majú zo samosprávy, môžu preniesť aj na pôdu Národnej rady Slovenskej republiky. Veľakrát sa menili zákony, ktoré vláda predložila, práve na podnet a na popud týchto starostov, primátorov, resp. županov. A nechajme naozaj, ako povedal pán poslanec Kresák... (Prerušenie vystúpenia časomerom.)
D. Jarjabek, poslanec: (2001-09-19):
I. Presperín, podpredseda NR SR: Ďakujem. Ďalej pani poslankyňa Mušková.
Žiga, Peter, podpredseda NR SR (2023-11-28):
Vážené kolegyne, kolegovia, budeme pokračovať v rozprave. Zároveň vás chcem informovať, že na poslaneckom grémiu sme sa dohodli, že dnes bude pokračovať schôdza do 19.00 hod. a s predpokladovaným hlasovaním zajtra o 11.00 hod. Ešte uvidíme, ako sa budete aktívne hlásiť do ústnej rozpravy. Zatiaľ toľko z... ako informácia z poslaneckého grémia. S faktickými poznámkami na predrečníka ako prvý pán poslanec Spišiak. Nie je v sále... (Reakcia z pléna.) Pardon, prepáčte, nevidel som vás na vašom mieste. Tak nech sa páči.
Šimečka, Michal, podpredseda NR SR (2024-02-27):
Ďakujem veľmi pekne. Na vaše vystúpenie sú tri faktické poznámky. Ako prvý pán poslanec Krátky, nech sa páči.
Fecko, Martin, poslanec NR SR (2014-03-20):
Ďakujem pekne. Škoda, že tu nemáme pána kolegu, ale, dobre, dúfam, že nás niekde počúva. Pán kolega Podmanický, hovorili ste, že nič sa nedá garantovať, že musíme si počkať, ako aj garancia priechodnosti ústavného zákona u vás prejde alebo neprejde. Ale potom hovoríte v rozpore s vaším premiérom a vaším predsedom strany, ktorý povedal, keď bola kríza v tom minulom volebnom období, pýtal sa pani premiérky Radičovej, koľkými hlasmi garantuje schválenie eurovalu. A takto fungujú politické klasické strany. To znamená, že toto je trošku u mňa v rozpore. A pýtali ste sa, zrušenie imunity, ktorú ste síce neklasifikovali, či priestupkovej alebo trestnoprávnej, či bol obchod alebo nebol obchod. No keď dovolíte, už som mal tú česť byť pri tom, tvrdím, že bolo to tesne pred voľbami, hovorím teraz o priestupkovej imunite, pretože v januári 2012 aj ja som na priechodoch stál s autom, aby sme tú priestupkovú imunitu ukázali občanom, čo to znamená, keď ju máte, že vás nikto nemôže pokutovať. A nakoľko to bolo pred voľbami 2012 v marci, tak na poslednej schôdzi sa to schválilo. Áno, každá politická strana aj štandardná si povedala, že bolo by to zlé, a tak pred voľbami pre to všetci zahlasovali. Áno, je to tak. A povedzte že nie je to tak, bol som pri tom. Ďakujem pekne.
Grendel, Gábor, poslanec NR SR (2018-06-21):
Tak. A teraz tie fyzické previerky na adresách sa udiali až po tom dvadsiatom v prípade obidvoch osôb, alebo v prípade pána Brtvu, keďže tam bol ten európsky zatýkací rozkaz toho šiesteho už, či tam sa to udialo skôr a u pána Pachingera neskôr.
Danko, Andrej, predseda NR SR (2018-02-15):
Prosím, prezentujme sa a hlasujeme. (Hlasovanie.) Prítomných 128 poslancov, za 42, proti 24, zdržalo sa 61, nehlasoval 1. Konštatujem, že sme uvedený návrh neschválili a nebudeme pokračovať v rokovaní o návrhu zákona. Čo sa týka bodu 14 programu, ktorým je druhé čítanie o vládnom návrhu novely zákona č. 97/2013 Z. z. o pozemkových spoločenstvách (tlač 748), po dohode s pani ministerkou navrhujem, aby sme o tom bode hlasovali na nasledujúcej schôdzi. Je všeobecný súhlas? (Súhlasná reakcia pléna.) Čakám pani Blahovú, lebo... (Smiech v sále.) Ďakujem. Chcel by som ešte uviesť do pozornosti, vážení páni poslanci, aj keď zúfalo niektorí chceli, podľa § 24, program schôdze Národnej rady, odsek 6 hovorí, že „ak je rokovacím dňom schôdze Národnej rady štvrtok, zaradí sa vždy do jej programu hodina otázok so začiatkom o 14.00 hodine“. Súčasne vás na túto hodinu otázok pozývam, teda prerušujem schôdzu, o 14.00 hodine pokračujeme. Prajem dobrú chuť. Ešte procedurálne návrhy. Prosím, pán poslanec Grendel.
V. Veteška, podpredseda NR SR: (2005-05-12):
J. Cuper, poslanec: Pán minister, ja mám taký pocit, že ste si v tom Londýne na Picadelli kúpili príliš ružové okuliare a že za každú cenu sa ich snažíte nasadiť nám tu a občanom Slovenskej republiky. Rozprávate tu o grandióznom zvyšovaní platov učiteľov. Pán minister, ale ruku na srdce, koľko rokov sa nezvýšili a zvyšovať sa budú najmä preto, lebo sa blížia voľby. Samozrejme, je to starý známy otrepaný trik. Pán minister, rozprávate, že ste promptne išli riešiť tú zbabranú maturitu stredoškolákov z Londýna, že ste sa neuveriteľne rýchlo ponáhľali. Pán minister, ale veď vy ste si ten trapas vyrobili sám a mohli ste si ho odpustiť, ale to, že tá maturita je zbabraná, je aj o tom, že rektor Univerzity Komenského reagoval na to tým, že povedal, že výsledky maturity sa nebudú hodnotiť ani desiatimi percentami, ako bolo doteraz na prijímacích pohovoroch, teda neguje celú maturitu a ja som presvedčený, že aj ďalší rektori vysokých škôl urobia detto. Takže, nehovorte tu, nereagujete alebo nereagovali ste vo svojich vystúpeniach na veci, ktoré sa vám tu kládli za vinu a jednoducho, cez ružové okuliare ste ich snažili vnútiť opačne nám ako pingpong. To nie je naozaj z vašej strany férová odpoveď na záver. Ďakujem za pozornosť.
Senko, Ján, poslanec NR SR (2012-10-18):
Pán predseda mám splnomocnenie gestorského výboru, aby sme hlasovali o pristúpení k tretiemu čítaniu ihneď. Dajte hlasovať.
Blaha, Ľuboš, poslanec NR SR (2020-09-24):
Ďakujem pekne. Pán poslanec, hovorili ste s takým tým zväzáckym nadšením o zakotvení v západnom svete. Pripomenulo mi to tie reči spred roku ´89, ktoré ste mimochodom asi aj vy viedli ako zväzák, že so Sovietskym zväzom na večné časy a nikdy inak. Viete, samozrejme, že my sme súčasťou Európskej únie, ale k tomuto priestoru patrí aj sebakritika a my nemôžeme ísť iba ako ovce na porážku a toto ja vyčítam vám aj pánovi ministrovi, že vy chápete zahraničnú politiku asi ako, ja neviem, chlapec na mexickom predmestí, ktorý potrebuje patriť do nejakého gangu a je mu jedno, že vraždí, a je mu jedno, aké veci páchajú, on to bude robiť s nimi, lebo potrebuje niekam patriť. A toto je mylné chápanie zahraničnej politiky. My musíme mať, samozrejme, nejaké hodnoty a, áno, poďme sa baviť o tom, ako nastaviť konsenzus v zahraničnej politike. Ale to nemôže byť diktát. Tak sa poďte s nami baviť o tom konsenze v zahraničnej politike a poďme sa dohodnúť, aby sme nekopali do Ruska. Poďme sa dohodnúť, aby sme nekopali do Číny. Poďme sa dohodnúť, že budeme rešpektovať medzinárodné právo vrátane princípu národnej suverenity a pán minister Korčok sa nebude hrať na bieloruský ľud a nebude neuznávať prezidenta alebo sa nebude hrať na venezuelský ľud a, naopak, bude si uznávať, koho chce za prezidenta, a nebude posielať bieloruskej opozícii 750-tisíc euro a tváriť sa, že on nijak nezasahuje do bieloruskej politiky. Veď to je samo osebe absurdné! Poďme sa spoločne zhodnúť na tom, že našou prioritou je ochrana našich občanov, a poďme vysielať aj kritiku voči ministerstvu zahraničných vecí, že tak šlendriánsky reagovalo a oneskorene reagovalo na vraždu, nacistickú vraždu Jozefa Chovanca v Belgicku. Poďme sa o týchto veciach baviť. Poďme sa baviť o tom, že keď chceme chrániť slobodu, demokraciu a ľudské práva, tak dovolíme nášmu spojencovi Spojeným štátom americkým páchať zločiny na Julianovi Assangeovi. Ten človek spravil to, že bojoval za slobodu slova a dneska ho týrajú a mučia, a my sme ticho. Čiže poďme sa baviť o hodnotách, ale buďme v tomto objektívni. Ďakujem.
Bugár, Béla, podpredseda NR SR (2019-06-19):
Nech sa páči, prezentujme sa a hlasujme. (Hlasovanie.) Prítomných 141, za 91, zdržalo sa 50 poslancov. Návrh bol schválený. Ďalej.
Kuriak, Milan, poslanec NR SR (2022-09-20):
Vážený pán predsedajúci, vážený pán minister, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet, ústavnoprávny výbor, výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, skončil som, prosím, otvorte rozpravu k uvedenému návrhu zákona. Ďakujem.
Laššáková, Jana, podpredsedníčka NR SR (2015-05-12):
Teraz dávam možnosť prihlásiť sa do rozpravy ústne. Avizovala už pani spravodajkyňa, že chce vystúpiť v rozprave. Nech sa páči. Končím možnosť prihlásiť sa do rozpravy ústne. Takže nech sa páči, prihlásila sa do rozpravy ústne len pani spravodajkyňa Nicholsonová. Máte slovo, pani spravodajkyňa.
Cséfalvayová, Katarína, poslankyňa NR SR (2016-11-29):
Pristúpime k hlasovaniu o návrhoch uvedených v spoločnej správe. Gestorský výbor odporúčal o návrhoch uvedených v IV. časti spoločnej správy v bodoch 1 až 7 hlasovať spoločne s odporúčaním ich schváliť. Pán predsedajúci, dajte prosím hlasovať o návrhoch uvedených v bodoch 1 až 7 v IV. časti spoločnej správy spoločne aj s odporúčaním gestorského výboru schváliť.
Jurinová, Erika, podpredsedníčka NR SR (2013-04-16):
S reakciou na faktické poznámky pán poslanec Viskupič.
Laurenčík, Milan, podpredseda NR SR (2021-03-16):
Faktickú poznámku má pripravenú aj pán poslanec Miroslav Suja. Nech sa páči.
Laššáková, Jana, podpredsedníčka NR SR (2012-07-26):
S faktickými poznámkami nemôžete reagovať na záverečné slovo. Chce zaujať stanovisko spravodajca? Nechce sa vyjadriť. Prerušujem rokovanie o tomto bode programu a v rokovaní pokračujeme prvým čítaním o vládnom návrhu zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývania v znení neskorších predpisov . Vládny návrh zákona je pod tlačou 140, návrh na jeho pridelenie výborom je v rozhodnutí č. 122. Teraz prosím pána ministra Počiatka, aby aj tento vládny návrh zákona uviedol. Nech sa páči, pán minister.
Kotleba, Marian, poslanec NR SR (2020-12-09):
Ale vy, vy ma, vy ma nepoučujte! (Neutíchajúci ruch v sále.)
Kamenický, Ladislav, poslanec NR SR (2022-06-16):
Ďakujem pekne. Pán Sulík, skutočne ja som tiež mal pocit z toho, ako to tu všetko super funguje na Slovensku. Celá tá vaša vláda je úplne perfektná až na to, že včera tu bolo asi 20-tisíc učiteľov, ktorí vám vyjadrovali svoj názor. Ja keď si pozriem čísla Štatistického úradu za máj 2022, tak pohonné hmoty medziročne vzrástli o 36,8 %, pán Sulík. Čo sa týka tepla, energie, plynu 15,7 % medziročne, celková inflácia je 12,6 %, dôchodcovská inflácia 13,5 %. Ja chápem, že vaši kolegovia nemajú problém, ale sú tu ľudia, ktorí skutočne s týmto nárastom cien majú obrovský problém, a ja keď sa pozriem napríklad na ceny, ceny nafty a ceny benzínu, opäť išli hore. Už skutočne sa blížime pomaly k dvojeurovej, k dvojeurovému limitu za liter. Čo sa týka vášho vystúpenia, musím ešte spomenúť jednu vec, že vy ste si našli dokonca aj vinníka za povalenie vlastnej vlády, a je to SMER, lebo vy sa musíte vyviniť z toho, že ste nehlasovali za euroval a že proste padla tá vláda, a dnes, kto za to môže? Samozrejme, že SMER. Infláciu, takisto za to môže SMER. Ja si myslím, že politika centrálnych bánk, potom, samozrejme, tie reťazce, ale ja som ešte nepočul, že by niekde v Európe spôsoboval SMER infláciu. Takže to by ste nám mohli vysvetliť. Ďakujem pekne.
P. Paška, predseda NR SR: (2007-12-12):
(Hlasovanie.) 121 prítomných, 60 za, 7 proti, 47 sa zdržalo, 7 nehlasovalo. Konštatujem, že tento návrh sme neprijali. Teraz sa pýtam, vážené pani poslankyne, páni poslanci, či je všeobecný súhlas, aby sme požiadali vládu Slovenskej republiky, aby do Národnej rady predložila správu o stave Carga. Je všeobecný súhlas? (Reakcia z pléna.) Nie je. Hlasujeme. (Ruch v sále.) (Hlasovanie.) 120 prítomných, 68 za, 7 boli proti, 42 sa zdržali, 3 nehlasovali. Konštatujem, že tejto žiadosti sme vyhoveli. Ďakujem pekne. Pristúpime teraz k hlasovaniu, kolegyne, kolegovia, o prerokovaných bodoch, posledných prerokovaných bodoch 16. schôdze. Chcem poprosiť pána poslanca Richtera, aby nám ako poverený člen výboru pre obranu a bezpečnosť uvádzal hlasovanie k Správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2007. Je to tlač 473.
Kollár, Boris, predseda NR SR (2020-07-09):
Prosím, prezentujme sa a hlasujeme. (Hlasovanie.) Prítomných 143 poslancov, za 130, proti žiadny, zdržalo sa 13. Návrh sme schválili.
Taraba, Tomáš, poslanec NR SR (2020-03-25):
Ďakujem pekne za slovo, pán predsedajúci. Ja som podpredseda výboru pre hospodárske záležitosti a môžem potvrdiť, že dnes tá debata bola predovšetkým o tom, že pani ministerka nás ubezpečila v dvoch veciach. Po prvé, že bude z toho zákona odstránený ten bod, ktorý bol. A druhý, že všetka tá lokalizácia bude podliehať súhlasu užívateľa. A to tu nikde nevidím. To znamená, to je dosť podstatný problém, pretože tu nastáva dneska šedá zóna, ktorú aj Marian Kotleba správne pomenoval. Úrad verejného zdravotníctva bude dnes sa stávať orgánom, ktorý nie je kontrolovaný žiadnou inštitúciou, nebude treba súhlas sudcu na monitorovanie ľudí. A aj vzhľadom na tú minulosť, že nie každý môže mať dôveru v to, ako sa narába s údajmi, je tu veľký priestor pre zneužívanie týchto údajov, a preto my tento zákon nebudeme môcť potom podporiť, ak to nebude tak, ako pani ministerka na výbore dneska povedala. Ďakujem.
P. Markovič, poslanec: (2009-04-28):
Je to veľká obava. Obava nielen preto, že by sa ďalej mohlo zadlžovanie prehlbovať na základe ochrany pred exekúciami, ale aj plytvanie a minutie 6 miliárd korún v tejto situácii v hospodárskej kríze sa v spojení práve s týmto opatrením môže stať úplne zbytočným a vyhodením do vzduchu. Ak to má dobrý úmysel, ak to má fungovať, tak si myslím, že v tejto situácii a pri takomto spôsobe riadenia to fungovať asi nebude. Ale rád sa nechám milo prekvapiť.
Žiga, Peter, podpredseda NR SR (2024-02-08):
Pán poslanec Kaliňák.
Péter, Monika, poslankyňa NR SR (2021-11-24):
Vážený pán predseda, dovoľte mi, prosím, ako navrhnutej spravodajkyni výboru predniesť spoločnú správu výborov Národnej rady o prerokovaní vládneho návrhu zákona, ktorým sa menia a dopĺňajú niektoré zákony v pôsobnosti Ministerstva kultúry Slovenskej republiky v súvislosti s treťou vlnou pandémie ochorenia COVID-19, v druhom čítaní. Výbor pre kultúru a médiá ako gestorský výbor podáva Národnej rade spoločnú správu výborov. Národná rada uznesením číslo jedentisíc... 1001 z 20. októbra 2021 rozhodla o tom, že vládny návrh zákona prerokuje v druhom čítaní a pridelila ho na prerokovanie týmto výborom: ústavnoprávnemu výboru a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a v stanoviskách poslancov odporúča Národnej rade uvedený návrh zákona schváliť. Spoločná správa výborov Národnej rady bola schválená uznesením č. 140 z 23. novembra 2021. Gestorský výbor ma určil za spoločnú spravodajkyňu výborov a poveril ma, aby som na schôdzi Národnej rady informovala o výsledku rokovania výborov. Pán predseda, ďakujem, skončila som, otvorte, prosím, rozpravu.
B. Bugár, podpredseda NR SR: (2004-02-03):
(Hlasovanie.) Prítomných 130 poslancov, za 59, proti 58, zdržalo sa 13. Konštatujem, že tento procedurálny návrh sme neschválili. Nech sa páči. M. Demeterová, poslankyňa: Ďalej prosím, pán predsedajúci, aby ste dali hlasovať o bodoch zo spoločnej správy 1, 7, 8 a 9 s odporúčaním gestorského výboru schváliť.
Kollár, Boris, predseda NR SR (2023-03-16):
Pán poslanec, prepáčte, je dvanásť hodín. Takže môžem vás poprosiť, aby sme tuná nedávali takéto príklady?
Kollár, Boris, predseda NR SR (2020-09-24):
Prosím, prezentujme sa a hlasujeme. (Hlasovanie.) Prítomných 139 poslancov, za 2, proti 83, zdržalo sa 54. Uvedený návrh sme neschválili.
Farkašovský, Karol, poslanec NR SR (2019-05-14):
Vážený pán predsedajúci, dámy a páni, dovoľte mi, aby som vás oboznámil so spoločnou správou výborov Národnej rady. Výbor Národnej rady Slovenskej republiky pre kultúru a médiá ako gestorský výbor podáva Národnej rade v súlade s § 79 ods. 1 zákona Národnej rady o rokovacom poriadku v znení neskorších predpisov spoločnú správu výborov Národnej rady Slovenskej republiky. Po prvé. Národná rada Slovenskej republiky uznesením č. 1754 z 10. mája 2019 rozhodla, že prerokuje vládny návrh zákona v skrátenom legislatívnom konaní. Národná rada zároveň uznesením č. 1775 z 13. mája 2019 rozhodla o tom, že návrh poslancov Národnej rady Tibora Bastrnáka, Ladislava Balódiho, Eleméra Jakaba, Irén Sárközyovej a Pétera Vörösa na vydanie zákona, ktorým sa mení zákon Národnej rady č. 63/1993 Z. z. o štátnych symboloch Slovenskej republiky a ich používaní v znení neskorších predpisov, prerokuje v druhom čítaní a pridelila ho na prerokovanie Ústavnoprávnemu výboru Národnej rady, Výboru Národnej rady pre verejnú správu a regionálny rozvoj a Výboru Národnej rady pre kultúru a médiá. Zároveň určila Výbor Národnej rady pre kultúru a médiá ako gestorský výbor a lehotu na prerokovanie predmetného návrhu zákona v druhom čítaní vo výboroch a v gestorskom výbore ihneď. Poslanci Národnej rady, ktorí nie sú členmi výborov a ktorým bol návrh pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh poslancov Národnej rady, ktorých som uviedol menovite, v znení neskorších predpisov výbory prerokovali a odporučili schváliť: Ústavnoprávny výbor Národnej rady uznesením č. 618 zo 14. mája 2019, Výbor Národnej rady pre verejnú správu a regionálny rozvoj uznesením č. 217 zo 14. mája tohto roku a Výbor Národnej rady Slovenskej republiky pre kultúru a médiá č. 165 takisto z dnešného dňa. Z rokovaní výborov Národnej rady, ktoré predmetný návrh zákona prerokovali, nevyplynuli žiadne pozmeňujúce a doplňujúce návrhy. Gestorský výbor na základe stanovísk výborov, vyjadrených v ich uzneseniach uvedených pod bodom III tejto spoločnej správy odporúčajú Národnej rade Slovenskej republiky uvedený návrh zákona schváliť. Spoločná správa výborov o výsledku prerokovania predmetného návrhu zákona vo výboroch Národnej rady v druhom čítaní bola schválená uznesením Výboru Národnej rady pre kultúru a médiá č. 166 zo 14. mája tohto roku. Gestorský výbor určil poslanca Karola Farkašovského za spoločného spravodajcu výborov a poveril ho, aby na schôdzi Národnej rady informoval o výsledku rokovania výborov. Pán predsedajúci, skončil som, otvorte, prosím, rozpravu.
Bugár, Béla, podpredseda NR SR (2018-12-03):
Pán poslanec Gröhling.
Sulík, Richard, predseda NR SR (2011-02-11):
S faktickými poznámkami sa prihlásili piati poslanci. Uzatváram možnosť. Slovo má pán poslanec Dostál.
Zmajkovičová, Renáta, podpredsedníčka NR SR (2014-04-03):
Ďakujem, pán minister. Ďalšiu otázku položil pán poslanec Igor Hraško ministrovi školstva. Pán poslanec, chcem sa spýtať, trváte na tejto otázke, lebo bola zodpovedaná. Ďakujem. Budeme pokračovať ďalšou vašou otázkou, pána poslanca, opäť, Igora Hraška, ktorú položil ministrovi dopravy, výstavby a regionálneho rozvoja Jánovi Počiatkovi. Pán minister, otázka znie: „Pán minister, ako sa mení smerové vedenie D1 Turany – Hubová po objavení jaskýň na trase povrchového vedenia pred Kraľovanmi?“ Nech sa páči, pán minister.
Remišová, Veronika, poslankyňa NR SR (2019-11-26):
Ak dovolíte, ja dokončím pozmeňujúci návrh, teda procedurálny návrh, ktorý som dala. V roku 2019... (Prerušenie vystúpenia predsedajúcim.)
Sólymos, László, minister životného prostredia SR (2016-09-12):
Ďakujem pekne. Vážený pán predsedajúci, vážené pani poslankyne, vážení páni poslanci, predkladám vládny návrh zákona, ktorým sa novelizujú zákony o vodách, o priestupkoch a o ochrane pred povodňami. Dôvodom je transpozícia európskych smerníc do slovenskej legislatívy, pokiaľ ide o prioritné látky v oblasti vodnej politiky, ochrany podzemných vôd pred znečistením a zhoršením kvality a taktiež spresnenie európskej smernice, ktorou sa stanovuje rámec pôsobnosti pre opatrenie spoločenstva v oblasti vodného hospodárstva. Rovnako ním zosúlaďujeme vodný zákon so zákonom o ochrane pred povodňami v otázke inundačných území. Reagujeme aj na požiadavky, ktoré vyplynuli z aplikačnej praxe. Návrh zákona bude mať pozitívne sociálne vplyvy, ktoré vyplývajú z oslobodenia odberateľov podzemnej vody z domových studní na uspokojovanie svojich potrieb od platenia finančnej čiastky za zhotovenie záverečnej správy. Vládny návrh zákona je v súlade s právom Európskej únie, Ústavou Slovenskej republiky a ostatnými zákonmi, ako aj medzinárodnými zmluvami. Vážené pani poslankyne, vážení pán poslanci, verím, že navrhovaný vládny návrh zákona schválite. Ďakujem pekne.
Blanár, Juraj, podpredseda NR SR (2021-10-27):
Pani spravodajkyňa, ďakujem. Evidujem vašu žiadosť o vystúpenie v rozprave. Otváram všeobecnú rozpravu. Konštatujem, že do rozpravy som obdržal písomne dve prihlášky, ako poverený člen poslaneckého klubu za ĽSNS Martin Beluský a potom pán poslanec Richard Raši a po ňom pani spravodajkyňa Bittó Cigániková. Pán poslanec Beluský, nech sa páči, máte slovo ako prvý.
Glváč, Martin, podpredseda NR SR (2016-09-07):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko pani navrhovateľka? (Reakcia ministerky Žitňanskej.) Nech sa páči.
Petrík, Simona, poslankyňa NR SR (2018-06-19):
Okej, dobre, ďakujem. Ako som spomínala, túto tému otváram po roku druhýkrát formou návrhu zákona, a to z dvoch dôvodov. Tým prvým je, že je to skrátka dobrý návrh. Ako som už povedala aj v úvode, dnes už síce otcovia nárok na 28 týždňov materskej majú, ale nemôžu si ju vziať počas doby, keď je na materskej matka dieťaťa, čo je zas na druhej strane fajn, pretože si môžu potom predĺžiť tú starostlivosť o dieťa a mať minimálny výpadok príjmu. Ale na druhej strane práve počas tých prvých dní, keď matka potrebuje najväčšiu pomoc, ju často od partnera nemôže mať, lebo skrátka nie každý zamestnávateľ pustí otca dieťaťa tesne po pôrode domov na pár dní, aby matke pomohol. A pritom je to práve otec, ktorý v čase hneď po narodení potomka je najviac potrebný. Môže totiž, ako som už spomínala, pomôcť matke v období, keď je ona čerstvo po pôrode, stále je v nemocnici, a preto je mu vytvorený, týmto spôsobom by mu bol vytvorený priestor na to, aby sa doma postaral buď o starších súrodencov, alebo by obehal všetky papierovačky spojené s narodením dieťaťa alebo vybavenie príspevkov, na ktoré majú deti a rodičia nárok. Podľa Zákonníka práce máme nárok na platené voľno pri úmrtí rodinného príslušníka, svadbe, dokonca nepriaznivom počasí a tak ďalej, ale v prípade narodenia dieťaťa máme nárok len na obdobie, keď veziete partnerku do pôrodnice, resp. z nej a nič medzi tým. A pritom prvé týždne po narodení dieťatka bývajú pre rodinu všeobecne najnáročnejšie. Podľa môjho návrhu by otec získal nárok na dva týždne plateného voľna navyše počas šestonedelia matky a rovnako ako matke by mu Sociálna poisťovňa za tieto dva týždne vyplatila 75 % mzdy. Len dodám, že práve v rámci V4 sme jediná krajina, ktorá takéto opatrenie nemá zavedené. A čo sa nákladov spojených s týmto opatrením týka, možno aj k tejto téme by som krátko povedala. Pri výpočte z priemernej mzdy, ak vychádzame z príkladu Francúzska, kde pri zavedení tohto opatrenia si vybralo, hneď po zavedení vybralo si toto otcovské zhruba 40 % otcov, čo by u nás robilo zhruba 20-tisíc otcov, stálo by nás to zhruba plus 10 mil. eur. To možno Jozef potom povie, že či je to málo, alebo veľa na takéto opatrenie, ktoré okrem iného majú zavedené tri štvrtiny aj krajín Európskej únie. Druhým dôvodom je, že už pred vyše rokom, keď som tento návrh podávala prvýkrát, aj samotná Európska komisia pri predstavovaní princípov európskeho piliera sociálnych práv ponúkala aj prvé konkrétne návrhy sociálnych opatrení, ktoré by mali byť garantované v rámci celej EÚ. A jedným z týchto návrhov bolo práve zavedenie platenej otcovskej dovolenky v rozsahu aspoň desať dní priamo po narodení dieťaťa. Inými slovami, členské krajiny Európskej únie budú skôr či neskôr nútené implementovať toto opatrenie do svojich zákonov a ja stále čakám, kedy sa teda uvedomí aj ministerstvo sociálnych vecí Slovenskej republiky. Už pred rokom sa pán minister vyjadroval, keď som podávala tento návrh, tak sa teda k nemu vyjadril, lebo sa ho to pýtali novinári, že to bude priorita roka 2018... (Prerušenie vystúpenia predsedajúcou.)
Kočiš, Eduard, poslanec NR SR (2021-10-06):
Veľmi pekne ďakujem za slovo, pán predsedajúci. Pán kolega, tento váš pohľad na daný predkladaný zákon je pre mňa úplne pochopiteľný, nakoľko pochádzate z úplne iného politického spektra, do ktorého sa priradzujem ja, takže v žiadnom prípade to nepovažujem za niečo zlé. Jednoducho je tu stále hodnotový boj určitých dvoch strán, konzervatívnej a liberálnej, a ja sa veľmi teším, že tá konzervatívna väčšina v tomto pléne sa postaví k tomuto zákonu zodpovedne, pretože ja nemám pocit, aby bolo treba nejakým zvláštnym spôsobom alebo nejakým uleteným zákonom podporovať, alebo nejakým spôsobom, ako sa tuná hovorí, uľahčovať život párom rovnakého pohlavia v spoločnej domácnosti. Na to máme kopec zákonov o rodine, ktoré takéto spolužitie alebo súžitie po troch rokoch veľmi striktne a veľmi jednoznačne overujú a verifikujú, takže v tomto nepovažujem tento zákon za nejako, nejako potrebný alebo nejako dávaný do popredia v tejto dobe, kedy naozaj sú oveľa, oveľa, oveľa dôležitejšie veci, ktoré musí tuná riešiť parlament, ale najmä by ich mala riešiť vláda. A toto sú veci, o ktorých sa môžme a máme baviť vtedy, kedy nebude Slovensko v takom rozvrate, v akom je. A čo už len dodať na záver. Mňa zaujala taká vaša v podstate taká úvaha o tom, ako ste tuná onanoval, že nám chýbalo tisíc hlasov Progresívnemu Slovensku, aby sa jednoducho dostalo do parlamentu a nejaká vyváženosť v rámci liberálno-konzervatívneho prostredia by nastala. Čiže ja sa veľmi teším, že tých tisíc hlasov to nešťastné zoskupenie nezískalo a že tu nie sú. Ďakujem.
Bugár, Béla, podpredseda NR SR (2019-12-04):
Pán poslanec Mihál, môžete reagovať.
Bugár, Béla, podpredseda NR SR (2019-05-22):
No podvodník ste vy, daňový podvodník.
V. Veteška, podpredseda NR SR: (2007-05-17):
Vážené panie poslankyne, páni poslanci, prerušujeme rokovanie o tomto bode programu pred rozpravou a budeme hlasovať, pretože nás čakajú zákony, ktoré sme prerokovali a jedna správa, plus nás ešte čaká tajná voľba tak, aby sme už naplnili program, na ktorom sme sa dohodli. Prosím pánov poslancov, aj panie poslankyne, aby sa dostavili do rokovacej sály, budeme hlasovať tak, ako je stanovené podľa programu. Vážené panie poslankyne, vážení páni poslanci, pristúpime k hlasovaniu o prerokovaných bodoch programu. Najskôr budeme hlasovať o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 10. apríla 2007 , tlač č. 249. Dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady Slovenskej republiky do 10. apríla 2007. Prosím, prezentujeme sa a hlasujeme. (Hlasovanie.) Prítomných 132, za 77, proti 16, zdržalo sa 39. Konštatujem, že sme navrhované uznesenie schválili. Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 129/1996 Z. z. o niektorých opatreniach na urýchlenie prípravy výstavby diaľnic a ciest pre motorové vozidlá v znení zákonov Národnej rady Slovenskej republiky č. 160/1996 Z. z. a o zmene a doplnení niektorých zákonov , tlač 220. Spoločným spravodajcom je člen výboru pre hospodársku politiku, poslanec Peter Pelegrini. Prosím ho, aby uvádzal hlasovanie.
B. Bugár, podpredseda NR SR: (2002-05-17):
Znovu potrebujeme súhlas nadpolovičnej väčšiny všetkých poslancov. (Hlasovanie.) Prítomných 91 poslancov, za návrh hlasovalo 90 poslancov, nehlasoval 1 poslanec. Konštatujem, že sme navrhované uznesenie schválili. Nasleduje hlasovanie o návrhu na vyslovenie súhlasu Národnej rady Slovenskej republiky s Dohodou o voľnom obchode medzi Slovenskou republikou a Chorvátskou republikou . Prosím pána spoločného spravodajcu pána Bartoša, aby uviedol hlasovanie. S. Bartoš, poslanec: Ďakujem. K predmetnému návrhu odporúčam Národnej rade Slovenskej republiky prijať nasledovné uznesenie: „Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Dohodou o voľnom obchode medzi Slovenskou republikou a Chorvátskou republikou. Zároveň rozhodla, že podľa čl. 7 ods. 5 Ústavy Slovenskej republiky má dohoda prednosť pred zákonmi.“
Krátky, Rastislav, poslanec NR SR (2023-12-08):
Ďakujem za slovo, pán predsedajúci. Považujem za veľmi trefné to podčiarknutie toho, že tu nejde len o peniaze, pokiaľ sa rozprávame o odstraňovaní environmentálnych záťaží, a že tie nejasné kompetencie tomu vôbec nenahrávajú, práve naopak, poriadne to sťažujú. Byrokracia, to je to, čo by malo ministerstvo riešiť, ale tie peniaze zároveň, sa ešte ku nim vrátim, pretože ty si spomenula, Veronika, jednu z najväčších záťaží, ktorá sa viaže k Istrochemu, 360 miliónov je suma, ktorá je teda závratná v porovnaní nie s tisícami, bola taká reakcia, že tu máme tisíce, tak evidujeme okolo 300 v tom portáli ministerstva životného prostredia, 300 environmentálnych záťaží približne a keby ste ich chceli naceniť, to odstránenie, tak by to vyšlo, teraz sa opriem o čísla Inštitútu environmentálnej politiky, tak vyšlo by to niekde medzi 1,6 až 2 mld. eur. Takže 360-miliónová alebo miliónový náklad na odstránenie jednej záťaže tu v Bratislave je rozhodne jeden z najväčších, jeden z najväčších nákladov na odstránenie záťaže medzi tými, ktoré evidujeme. A keď si tak zoberieme, skúsim to potom aj viacej rozviesť vo svojom vystúpení v ústnej rozprave, do ktorej sa chcem prihlásiť, keď si tak zoberieme, že ste prišli k pozemku, k veľkému pozemku za bagateľ, čiže skúsme tak plasticky povedať, že by to bolo pár eur za meter štvorcový, a zrazu po nepriamej štátnej pomoci, ktorú ministerstvo de facto teraz navrhuje, by ten meter štvorcový stál tisíc euro alebo dve. Tak to je rozdiel... (Prerušenie vystúpenia časomerom.)
M. Hort, podpredseda NR SR: (2008-10-24):
Teraz žiadam spoločného spravodajcu, ktorý je pán Vladimír Matejička, je to spravodajca z výboru pre obranu a bezpečnosť, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči.
Bugár, Béla, podpredseda NR SR (2016-04-28):
To nie je procedurálny návrh.
Glváč, Martin, podpredseda NR SR (2018-05-24):
Pani poslankyňa Antošová. Nie je v sále. Pán poslanec Paška. Nie je v sále. S reakciou pán poslanec Pčolinský.
Ďurovčík, Emil, poslanec NR SR (2018-12-05):
Vážený pán predsedajúci, prosím, dajte o hlasovať o návrhu uznesenia, ako je uvedené v prílohe spoločnej správy.
Mezenská, Helena, poslankyňa NR SR (2012-09-14):
Tak by som veľmi rada zamedzila nejakému nedorozumeniu. Ja naozaj nie som proti tomu, aby sa realizoval projekt inteligentných dopravných systémov, len som skôr za to, aby sa budovala inteligentná spoločnosť. A ja to vnímam tak, že budujeme vlastne spoločnosť veľkých rozdielov a veľkých kontrastov. Nemôžem vyhodnocovať a podporovať túto vec za súčasného poznania, že máme v školách štrajkujúcich učiteľov, v nemocniciach chýbajú základné zdravotnícke pomôcky, toaletný papier, máme mnoho nezamestnaných ľudí, ktorí bojujú o prežitie. A naozaj vyhodnocovaním týchto dvoch kontrastných skutočností ja nemôžem súhlasiť, že takáto priorita prináleží práve takémuto projektu. Takže ja by som bola veľmi rada, aby sme sa v tomto smere pochopili. Nie som proti budovaniu inteligentných dopravných systémov, ale rovnako inteligentne budujme aj iné systémy, ktoré praskajú vo švíkoch.
Hrnčiar, Andrej, podpredseda NR SR (2018-05-24):
Pán poslanec Kmec.
Kočiš, Eduard, poslanec NR SR (2021-06-24):
Ďakujem pekne za slovo, pán predseda. Pani kolegyňa Cigániková, sú to také dva protipóly. Jednoducho ten protipól konzervatívny, ktorý naráža na ten protipól ko... na ten protipól liberálny. Jednoducho asi sa nikdy nezhodneme v tejto téme, nakoľko je to pre nás príliš hodnotová otázka, teda pre nás poslancov, ktorí sme viac ako len konzervatívne naladení a tento svoj názor sa nebojíme a nehanbíme nahlas prejaviť a nahlas o ňom rozprávať. Ale zároveň ja nikdy nebudem urážať vás ako ženu a nikdy nebudem urážať váš názor, ktorý prezentujete. Naozaj ten váš príspevok musím označiť za skutočne odborný, pretože ste citovala z viacerých publikácií, z viacerých zdrojov, aj keď ja s týmito zdrojmi a publikáciami zo zásady nesúhlasím a nikdy s nimi súhlasiť nemôžem. Jednoducho oceňujem to, že ste si dali naozaj veľkú námahu a pripravili ste sa do tohto boja, ktorý, myslím si, že na základe toho, že Slovensko je dostatočne konzervatívne, vy ako liberálna politička nemôžte nikdy vyhrať, takže hovorím, sú to hodnotové otázky, sú to otázky, ktoré tuná rozdeľujú spoločnosť, polarizujú spoločnosť, vyjadrujú sa k nej ženy, vyjadrujú k nej muži. V konečnom dôsledku ja si však myslím, že každý jeden ľudský život je hodný ochrany už pred jeho počatím, takže teším sa na ďalšiu debatu, teda aj pred narodením (povedané so smiechom), nielen pred počatím. A je to jednoducho, je to jednoducho ťažká téma. No ale skúsime možno nájsť niekedy nejaký kompromis medzi tým liberálnym a medzi tým konzervatívnym spektrom spoločnosti. Tak snáď sa nám to niekedy nejakými spoločnými silami podarí, aj keď vy ste tvrdým zástancom a tvrdým odporcom akejkoľvek tejto našej agendy, takže asi toľko. Ale ďakujem pekne za váš príspevok.
Laurenčík, Milan, podpredseda NR SR (2021-07-23):
Prosím, prezentujme sa a hlasujme. (Hlasovanie.) Prítomných 133, za 57, proti 24, zdržalo sa 51, nehlasoval 1. Konštatujem, že ani druhý bod prvého pozmeňujúceho návrhu pána poslanca Suska sme neschválili. Ďalšie návrhy, pán spravodajca.
Bugár, Béla, podpredseda NR SR (2011-07-07):
Ďalej v rozprave vystúpi pán poslanec Glváč. Potom otvoríme možnosť sa prihlásiť ústne do rozpravy.
Bugár, Béla, podpredseda NR SR (2017-02-14):
Na vystúpenie pána poslanca s faktickými piati páni poslanci. Predpokladám, že troch stihneme a ostatných potom. (Reakcia z pléna.) No všetkých nestihneme, prepáč, ale napríklad ja mám výbor 12.05 hod., takže určite nestihneme všetkých. Pán poslanec Klus, nech sa páči.
Žiga, Peter podpredseda NR SR (2023-12-06):
Pán poslanec, máte ešte niečo ku skrátenému legislatívnemu, lebo idete k meritu veci, na ktorý budete mať priestor v rámci prvého a druhého čítania.
R. Kaliňák, podpredseda vlády a minister vnútra SR: (2009-06-18):
Ďakujem.
Jurinová, Erika, podpredsedníčka NR SR (2014-11-28):
Ďakujem pekne, pán poslanec. Mal by vystúpiť pán poslanec Martin Poliačik, ktorý sa však v sále nenachádza. Takže stráca poradie a dovoľte mi ešte pri tejto príležitosti pozdraviť študentov Prešovského cirkevného gymnázia. Takže vitajte! (Potlesk.) Považujem týmto rozpravu za skončenú. A dávam slovo pánovi ministrovi, ktorý zhrnie rozpravu. Nech sa páči.
Laurenčík, Milan, podpredseda NR SR (2020-04-23):
Pán poslanec Sloboda.
Šeliga, Juraj, podpredseda NR SR (2020-07-23):
Pán poslanec Kazda.
Grendel, Gábor, podpredseda NR SR (2022-03-22):
S reakciou na faktické poznámky pán poslanec Suja.
Šeliga, Juraj, podpredseda NR SR (2020-11-03):
Panie poslankyne a páni poslanci, chcel by som vás požiadať na základe záverov poslaneckého grémia o to, aby sme minútou ticha vyjadrili solidaritu s Rakúskom a s Francúzskom, kde sa odohrali odsúdeniahodné teroristické útoky proti obyvateľstvu. (Minúta ticha.) Ďakujem pekne. Budeme pokračovať, panie poslankyne, páni poslanci, v prerušenom rokovaní, ale skôr ako budeme hlasovať o prerokovaných bodoch programu, chcem vás informovať, že vláda Slovenskej republiky doručila Národnej rade dva návrhy na skrátené legislatívne konania, a to o vládnom návrhu novely zákona č. 213/2019 Z. z. o odplatách a poskytovaní príspevku v civilnom letectve (tlač 318) a o vládnom návrhu novely zákona č. 91/2010 Z. z. o podpore cestovného ruchu (tlač 320), ako aj vládne návrhy zákonov pod tlačami 319 a 321. Preto v mene štyroch poslaneckých klubov za OĽANO, SME RODINA, SaS a ZA ĽUDÍ podávam návrh na zaradenie týchto nových bodov do programu 16. schôdze. Navrhujem, aby sme tieto dva návrhy vlády prerokovali dnes po hlasovaní o 11-tej hodine a o 17-tej hodine by sme o nich hlasovali. Ak Národná rada rozhodne o skrátených legislatívnych konaniach, navrhujem, aby sme bezprostredne po nich pristúpili k prvým čítaniam. Pýtam sa, či je všeobecný súhlas. (Reakcie z pléna.) Dobre, keďže nie je všeobecný súhlas, budeme hlasovať. Prezentujme sa, prosím, a hlasujme. (Hlasovanie.) Prítomných 120 poslancov, za 79, proti 13, zdržalo sa 21 (27, pozn.red.), nehlasoval 1. Konštatujem, že sme tento návrh schválili a tieto nové body sme zaradili do programu 16. schôdze a určili sme termín ich prerokovania. Ďalej budeme pokračovať v prerušenom rokovaní v druhom čítaní o návrhu poslancov Heráka a Drábikovej na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a sociálnej kuratele (tlač 217), bod 36 programu. O slovo sa prihlásil minister práce, sociálnych vecí a rodiny Milan Krajniak. Zároveň poprosím pani poslankyňu Drábikovú, aby zaujala miesto pre navrhovateľov a spoločnú spravodajkyňu pani poslankyňu Krištúfkovú, aby zaujala miesto pre spravodajcov. Nech sa páči, pán minister, máte slovo. (Pokračovanie rokovanie o návrhu poslancov Národnej rady Slovenskej republiky Jána Heráka a Lucie Drábikovej na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov , tlač 217.)
Grendel, Gábor, podpredseda NR SR (2021-07-23):
Pán poslanec Mizík bol jediný ústne prihlásený do rozpravy, vyhlasujem rozpravu za skončenú. Želá si záverečné slovo pán minister ako navrhovateľ? Nie. Pán spravodajca? Takisto nie. Prerušujem rokovanie o tomto bode programu. A ešte pristúpime k bodu 35 schôdze, ktorým je návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov . Návrh vlády je pod tlačou 622. Prosím pána ministra zdravotníctva Slovenskej republiky Vladimíra Lengvarského, aby v zastúpení ministra pôdohospodárstva a rozvoja vidieka návrh vlády odôvodnil.
J. Liška, poslanec: (2003-06-18):
Z. Martináková, podpredsedníčka NR SR: Prosím, hlasujeme o postúpení návrhu zákona do tretieho čítania. (Hlasovanie.) Prítomných 101 poslancov, za návrh hlasovalo 93, proti 1 poslanec, zdržalo sa 7 poslancov. Konštatujem, že sme schválili postúpenie tohto návrhu zákona do tretieho čítania. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Písomne sa neprihlásil do rozpravy žiaden poslanec. Otváram možnosť prihlásiť sa ústne do rozpravy. Nehlási sa nikto. Uzatváram možnosť hlásiť sa ústne do rozpravy. Vyhlasujem rozpravu za skončenú. Prosím, pán spravodajca, aby ste uviedli záverečné hlasovanie.
P. Paška, predseda NR SR: (2007-12-04):
(Hlasovanie.) 145 prítomných, 63 za, 65 proti, 17 sa zdržalo. Návrh sme neprijali.